CELEX: 32014D0044
Language: hr
Date: 2014-01-28 00:00:00
Title: 2014/44/EU: Odluka Vijeća od 28. siječnja 2014. o sklapanju revidiranog Memoranduma o razumijevanju sa Sjedinjenim Američkim Državama u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Države primjenjuju na određene proizvode Europske unije

30.1.2014   
               
               
                  HR
               
               
                  Službeni list Europske unije
               
               
                  L 27/1
               
            
         ODLUKA VIJEĆA
         od 28. siječnja 2014.
         o sklapanju revidiranog Memoranduma o razumijevanju sa Sjedinjenim Američkim Državama u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Države primjenjuju na određene proizvode Europske unije
         (2014/44/EU)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 6. točkom (a) podtočkom v.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta,
         budući da:
         
                     (1)
                  
                  
                     U skladu s Odlukom Vijeća 2013/523/EU (1), revidirani Memorandum o razumijevanju sa Sjedinjenim Američkim Državama u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Države primjenjuju na određene proizvode Europske unije („revidirani Memorandum o razumijevanju”) potpisan je 21. listopada 2013., podložno njegovu kasnijem sklapanju.
                  
               
                     (2)
                  
                  
                     Trebalo bi odobriti revidirani Memorandum o razumijevanju,
                  
               DONIJELO JE OVU ODLUKU:
         
            Članak 1.
            Revidirani Memorandum o razumijevanju sa Sjedinjenim Američkim Državama u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Države primjenjuju na određene proizvode Europske unije odobrava se u ime Unije.
            Tekst revidiranog Memoranduma o razumijevanju priložen je ovoj Odluci.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 28. siječnja 2014.
            
               
                  Za Vijeće
               
               
                  Predsjednik
               
               G. STOURNARAS
            
         
         
            (1)  Odluka Vijeća 2013/523/EU od 18. listopada 2013. o potpisivanju, u ime Europske unije, revidiranog Memoranduma o razumijevanju sa Sjedinjenim Američkim Državama u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Države primjenjuju na određene proizvode Europske unije (SL L 282, 24.10.2013., str. 7.).